CELEX: 62016CN0336
Language: fi
Date: 2016-06-15 00:00:00
Title: Asia C-336/16: Kanne 15.6.2016 – Euroopan komissio v. Puolan tasavalta

19.9.2016   
            
            
               FI
            
            
               Euroopan unionin virallinen lehti
            
            
               C 343/27
            
         Kanne 15.6.2016 – Euroopan komissio v. Puolan tasavalta
   (Asia C-336/16)
   (2016/C 343/39)
   Oikeudenkäyntikieli: puola
   
      Asianosaiset
   
   
      Kantaja: Euroopan komissio (asiamiehet: K. Hermann ja E. Manhaeve)
   
      Vastaaja: Puolan tasavalta
   
      Vaatimukset
   
   
               —
            
            
               Unionin tuomioistuimen on todettava, että
               
                           —
                        
                        
                           Puolan tasavalta ei ole noudattanut ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY (1) 13 artiklan 1 kohdan, luettuna yhdessä liitteen XI kanssa, 23 artiklan 1 kohdan toisen alakohdan ja 22 artiklan 3 kohdan, luettuna yhdessä liitteen XI kanssa, mukaisia velvollisuuksiaan, koska
                        
                     
                           —
                        
                        
                           vuodesta 2007 lukien ja ainakin vuoteen 2013 saakka PM10-hiukkasten päivittäiset raja-arvot ylittyivät 35 ilmanlaadun seuranta-alueella ja PM10-hiukkasten vuotuiset raja-arvot ylittyivät 9 ilmanlaadun seuranta-alueella eikä siitä, että tilanne olisi parantunut ole toimitettu mitään tietoja,
                        
                     
                           —
                        
                        
                           ilmanlaadun seurantaohjelmiin ei ole sisällytetty mitään asianmukaisia toimenpiteitä sen ajanjakson minimoimiseksi, jolloin PM10-hiukkasten raja-arvot ilmassa ylittyivät
                        
                     
                           —
                        
                        
                           päivittäiset raja-arvot, joihin on lisätty ylitysmarginaali, ylittyivät 1.1.2010–10.6.2011 alueella 14.17 – Radomin kaupunki –, alueella 14.18 – Pruszków-Żyrardów –, alueella 16.15 – Kędzierzyn-Koźle – ja 1.1.2011–10.6.2011 alueella 30.3 – Ostrów-Kępno ja
                        
                     ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY 23 artiklan 1 kohdan toista alakohtaa ei ole pantu oikein täytäntöön, ja
            
         
               —
            
            
               velvoitettava Puolan tasavalta korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Vuodesta 2007 PM10-hiukkasten päivittäiset raja-arvot ovat ylittyneet 35 seuranta-alueella ja vuosittaiset raja-arvot 9 seuranta-alueella. Tästä direktiivin 2008/50/EY 13 artiklan 1 kohdan, luettuna yhdessä kyseisen direktiivin liitteen XI kanssa, rikkomisesta huolimatta Puolan tasavalta ei ole direktiivin 2008/50/EY 23 artiklan 1 kohdan toisen alakohdan vastaisesti sisällyttänyt ilmanlaatua koskeviin suunnitelmiin mitään asianmukaisia toimenpiteitä sen varmistamiseksi, että ajanjaksot, jolloin raja-arvot ylittyvät, voidaan pitää niin lyhyinä kuin mahdollista.
   Kyseisten toimenpiteiden tehottomuus ilmenee muun muassa siitä ajanjaksosta, jolloin raja-arvot ylittyivät, ja sellaisten lain säännösten puuttumisesta, joissa määrättäisiin päästöarvot yksittäisessä lämmöntuotannossa käytettäville polttoaineille ja yksittäisille lämpölaitoksille.
   
      (1)  EUVL 2008, L 152, s. 1.